Λαβράκια έβγαλαν οι έλεγχοι της Ανεξάρτητης Αρχής Δημοσίων Εσόδων (ΑΑΔΕ) το τελευταίο διάστημα σε ξενοδοχεία και τουριστικά καταλύματα στις Κυκλάδες, το Ιόνιο και τα Δωδεκάνησα, φέρνοντας στο φως απόκρυψη εισοδήματος ακόμη και άνω του 1 εκατ. ευρώ.

Συγκεκριμένα:

*Ατομική επιχείρηση εκμετάλλευσης δωματίων σε νησί των Κυκλάδων, δεν εξέδωσε κατά τις χρήσεις 2017 και 2018, 142 φορολογικά στοιχεία αξίας 35.000 ευρώ, ενώ εξέδωσε 112 ανακριβή φορολογικά στοιχεία με ποσό ανακρίβειας άνω των 60.000 ευρώ.

*Ξενοδοχειακή επιχείρηση σε νησί του Ιονίου, κατά τη χρήση 2014 απέκρυψε εισόδημα ύψους 1 εκατ. ευρώ, για το οποίο δεν προκύπτει σαφώς η πηγή προέλευσής του.

*Ξενοδοχειακή επιχείρηση σε νησί των Κυκλάδων, κατά τις χρήσεις 2015 έως 2017 δεν εξέδωσε 831 φορολογικά στοιχεία συνολικής αξίας 700.000 ευρώ.

*Εταιρεία παροχής υπηρεσιών ξενοδοχείου σε νησί των Κυκλάδων, κατά τις χρήσεις 2015- 2016 δεν εξέδωσε 885 φορολογικά στοιχεία αξίας 400.000 ευρώ.

*Ξενοδοχειακή επιχείρηση σε νησί των Κυκλάδων, κατά τη χρήση 2015 δεν εξέδωσε 108 φορολογικά στοιχεία αξίας 170.000 ευρώ.

*Εταιρεία παροχής υπηρεσιών θαλάσσιων μεταφορών στις Κυκλάδες, απέκρυψε εισοδήματα κατά τις χρήσεις 2015- 2016 ύψους 170.000 ευρώ.

*Ατομική επιχείρηση παροχής υπηρεσιών ενοικίασης επιπλωμένων δωματίων σε νησί των Κυκλάδων, κατά τις χρήσεις 2015- 2017 δεν εξέδωσε 499 φορολογικά στοιχεία ύψους 280.000 ευρώ.

*Επιχείρηση ενοικιαζόμενων δωματίων σε νησί των Κυκλάδων, κατά τις χρήσεις 2015- 2017 δεν εξέδωσε 571 φορολογικά στοιχεία αξίας άνω των 200.000 ευρώ.

*Ξενοδοχείο σε νησί των Κυκλάδων, κατά τη χρήση 2015 δεν εξέδωσε 374 φορολογικά στοιχεία ύψους 100.000 ευρώ, ενώ εξέδωσε 268 ανακριβή φορολογικά στοιχεία με ποσό ανακρίβειας 35.000 ευρώ.

*Ξενοδοχείο στην ευρύτερη περιοχή του Ηρακλείου, για τις χρήσεις 2015- 2017 δεν υπέβαλε δηλώσεις τελών χαρτοσήμου ύψους 600.000 ευρώ.

*Ατομική επιχείρηση παροχής υπηρεσιών εκμίσθωσης δωματίων σε νησί των Κυκλάδων, κατά τις χρήσεις 2015- 2017 δεν εξέδωσε 718 φορολογικά στοιχεία αξίας 300.000 ευρώ.

*Ατομική επιχείρηση παροχής υπηρεσιών ξενοδοχείου σε νησί των Κυκλάδων, κατά τις χρήσεις 2017- 2018 δεν εξέδωσε 247 φορολογικά στοιχεία αξίας περίπου 95.000 ευρώ, ενώ εξέδωσε 35 ανακριβή φορολογικά στοιχεία με ποσό ανακρίβειας 15.000 ευρώ.

*Ξενοδοχειακή Τουριστική και εμπορική επιχείρηση σε νησί των Δωδεκανήσων, για τις χρήσεις 2013 έως 2017 δεν υπέβαλε δήλωση τελών χαρτοσήμου ύψους άνω του 1.350.000 ευρώ.

*Ξενοδοχείο σε νησί των Κυκλάδων, για τις χρήσεις 2011- 2014 και 2016- 2017 δεν εξέδωσε φορολογικά στοιχεία ύψους άνω των 260.000 ευρώ.

*Τουριστική ανώνυμη εταιρεία σε νησί των Δωδεκανήσων, για τη χρήση 2015 απέκρυψε εισοδήματα ύψους 1.070.000 ευρώ.